The Saga of Billy the Kid

The Saga of Billy the Kid on chicagolaisen sanomalehden toimittajan Walter Noble Burnsin (1866–1932) kirjoittama Billy the Kidin elämästä kertova kirja, joka julkaistiin vuonna 1926.Eric Gary Anderson: American Indian Literature and the Southwest: Contexts and Dispositions 1999. s. 49 

Burns lähti New Mexicoon vuonna 1923 tutkimaan aihetta ja haastattelemaan ihmisiä, jotka olivat tunteneet Billy the Kidin. Hän vietti seudulla kolme kuukautta haastatellen Lincolnin piirikunnan sodan kokeneita henkilöitä. Lisäksi hän perehtyi pintapuolisesti 1870- ja 1880-lukujen sanomalehtiin sekä luki aiempia Billy the Kidistä ja piirikunnan sodasta kertovia tarinoita.Walter Noble Burns: The Saga of Billy the Kid 1926. Johdanto: Richard W. Etulain. s. x 

Kirjalla oli merkittävä osa Billy the Kidin legendan uudelleen kirjoittamisessa: aiemmin liioitellun pirulliseksi kuvattu Billy the Kid alettiin 1900-luvun alussa nähdä uudella tavalla pyhimysmäisempänä ja sentimentaalisempana sankarina.

Burns sekoittaa historian ja fiktion kuvatessaan Billy the Kidin Amerikan Robin Hoodina. Billy the Kid on vastakohtien liitto. Kuten Robin Hood, Claude Duval ja Dick Turpin, Billy the Kidistä on tullut ”lännen seikkaileva ritari ja ikuisen nuoruuden hahmo”. Billy the Kidiä kuvaavat ominaisuudet ovat kohtalo, poikamainen innostus, tragedia, lakkaamattomat taistelut ja alituinen hymy. Burns kuvaa häntä jakaantuneeksi persoonallisuudeksi, nuoreksi mieheksi, jossa on yhdistelmä desperadoa. Burnsin kertomuksessa Billy the Kid edustaa häviämässä olevaa Villiä länttä ja seriffi Pat Garrett uutta, sivistyneempää länttä.Eric Gary Anderson: American Indian Literature and the Southwest: Contexts and Dispositions 1999. s. 48 Walter Noble Burns: The Saga of Billy the Kid (1926). Johdanto: Richard W. Etulain. s. xii-xv 

Lähteet

Luokka:Vuoden 1926 kirjat
Luokka:Yhdysvaltalaiset kirjat